Obec Jaslovské Bohunice
              Obecný úrad
              Nám. sv. Michala 36/10 A, 919 30  Jaslovské Bohunice
––––––––––––––––––––––––––––––––––––––––––––––––––––––––––––––-
Číslo: Ocú-2015/00170-01902
Účinnosť od: 1.7.2015

PREVÁDZKOVÝ PORIADOK 
EKO DVOR JASLOVSKÉ BOHUNICE

1.	Prevádzkovateľ zariadenia:

Obec Jaslovské Bohunice, Nám. sv. Michala 36/10 A, 919 30  Jaslovské Bohunice
IČO: 312614, DIČ: 2021133796
Vedúci zodpovedný pracovník: Tel. číslo: 0907779975

2.	Technický popis zariadenia a umiestnenie:

  Eko dvor je situovaný v obci Jaslovské Bohunice, k.ú. Bohunice v priemyselnej zóne  (smer časť Paderovce) na pozemkoch parc. č.:  207/11, 207/10, 207/12, 207/2, 207/15, 207/8, 207/7. 
Popis stavby – SO 01.1 Prevádzková budova – jednopodlažná, nepodpivničená stavba so sedlovou strechou.
SO 01.2 Haly – jednopodlažné, nepodpivničené, zastrešené sedlovou strechou. Jedna z hál je využívaná ako garáž.
SO 01.4 Spevnené plochy – komunikačný a manipulačný priestor napojený na miestnu komunikáciu.
SO 01.6 Oplotenie z poplastovaného pletiva výšky 180 mm a dvoma radmi poplastovaného ostnatého drôtu.

    V Eko dvore sú umiestnené:
a) informačná tabuľa s údajmi:
•	prevádzkovateľ: Obec Jaslovské Bohunice
•	prevádzková doba:
•	zoznam odoberaných odpadov
•	zodpovedný vedúci:
b) eko dvor bude vybavený zbernými nádobami a kontajnermi pre skladovanie odpadu, každý druh odpadu na eko dvore bude skladovaný oddelene, odpad, ktorý je potrebné chrániť pred poveternostnými podmienkami bude ukladaný v halách v objekte eko dvora. Ostatný odpad bude uložený na betónovej ploche eko dvora.
c) protipožiarne zariadenie: hasiaci prístroj, hydrant

3. Zameranie a podmienky uskladnenia: 	
    
a) Eko dvor je určený na bezplatné uloženie odpadu z domácností pre fyzické osoby, občanov s trvalým pobytom v Jaslovských Bohuniciach, vlastníkov nehnuteľností v obci Jaslovské Bohunice. 
   
b) Na eko dvore je možné ukladať a zhromažďovať odpady nasledovného charakteru a množstva (fyzické osoby, občania s trvalým pobytom v Jaslovských Bohuniciach, vlastníci nehnuteľností v obci Jaslovské Bohunice):

•	Objemný odpad (katalóg. číslo 20 03 07, kategória – O) 
len rozobratý resp. demontovaný drevený nábytok, skrine, postele, koberce, okenné rámy bez sklenej výplne a pod. Maximálne množstvo pre uloženie do kontajnera je do 1m3/rok na obyvateľa
•	Drobný stavebný odpad (katalóg. číslo 17 01 07, 17 05 04, 17 09 04, kategória – O)
odpad zo stavebných úprav, udržiavacích a rekonštrukčných prác vykonávaných fyzickou osobou, ktoré nevyžadujú ani stavebné povolenie, ani ohlásenie. Sú to tehly, dlaždice, omietka, škridla pálená alebo betónová, betónová suť alebo kamenivo. Betónová suť nesmie obsahovať armovacie železo, resp. iný kov a nesmie obsahovať nebezpečný odpad zo stavieb ako napr. azbestová krytina, azbestové kanalizačné rúry. Množstvo pre uloženie do kontajnera maximálne 2 prívesné vozíky do 1m3/1 domácnosť/rok        
•	Papier a lepenka (katalóg. číslo 20 01 01, kategória – O)
obaly z lepenky, kartóny, ktoré objemovo presahujú kapacitu zbernej nádoby domácností – bez obmedzenia
•	Biologicky rozložiteľný odpad (katalóg. číslo 20 02 01, kategória – O)
konáre z orezávania stromov, kríkov a viniča,  - bez obmedzenia,
zelený biologicky rozložiteľný odpad ako je tráva, lístie, kvety, vypletá burina, a pod. v prípade, ak takýto odpad domácnosť nekompostuje – bez obmedzenia 
•	Textílie (katalóg. číslo 20 01 11, kategória - O a Šatstvo (katalóg. číslo 20 01 10, kategória – O)
čisté, bez obsahu nebezpečných látok - bez obmedzenia
•	Opotrebované pneumatiky (katalóg. číslo 16 01 03, kategória – O)
pneumatiky z osobných automobilov, bicyklov, motocyklov (nie z nákladných vozidiel), maximálne 5 ks/domácnosť/rok)
•	Plasty (katalóg. číslo 20 01 39, kategória – O)
veľkorozmerné plasty, ako napr.: plastové prepravky, plastové hračky, plastový nábytok, a pod., ktoré objemovo presahujú kapacitu zbernej nádoby domácností – bez obmedzenia   

      Na Eko dvor sa zakazuje voziť a skladovať:

•	nebezpečný odpad (obaly z farieb a náterových hmôt, oleje z domácnosti, oleje z motorových vozidiel, žiarivky, žiarovky, neónové trubice atď.), biela technika, elektroodpad (chladničky, práčky, televízory, PC monitory, rádiá a pod.), batérie, akumulátory 
•	netriedený komunálny odpad,
•	nerozobratý nábytok,
•	pneumatiky z nákladných vozidiel,
•	odpady väčšieho množstva, ako je povolené

 4. Povinnosti dovozcu odpadu:

•	pri dovoze odpadu na eko dvor je občan povinný prihlásiť sa v prevádzkovej budove eko dvora a riadiť sa pokynmi obsluhy eko dvora,
•	pri odovzdaní odpadu na eko dvore je občan povinný predložiť obsluhe eko dvora občiansky preukaz,  vlastník nehnuteľnosti zaplatený poplatok za KO.
•	od občanov bez preukázania sa občianskym preukazom, bez dokladu o zaplatení poplatku je odpad prijímať zakázané
•	odvoz odpadu do eko dvora zabezpečuje fyzická osoba na vlastné náklady
•	preberanie odpadov od občanov s trvalým pobytom v Jaslovských Bohuniciach, vlastníkov nehnuteľností v obci Jaslovské Bohunice je bezplatné, 

Prevádzkové hodiny eko dvora:

Streda	od 12.00 hod. do 17.00 hod. 	
Sobota	od 08.00 hod. do 14.00 hod.	

5. Organizačné zabezpečenie prevádzky zariadenia
     
 Počas prevádzkovej doby je v eko dvore prítomná osoba zodpovedná za nakladanie s odpadmi v eko dvore, prípadne iná poverená zodpovedná osoba.
 Povinnosťou prevádzkovateľa eko dvora je:
•	určovať a zverejňovať druhy zbieraných odpadov a podmienky ich zberu,
•	odoberať zverejnené druhy odpadov.
  Po uskladnení primeraného množstva odpadu prevádzkovateľ zabezpečí využitie, resp. zneškodnenie odpadu prostredníctvom oprávnenej osoby v zmysle platných zmlúv.
  Zodpovedný pracovník bude vedúcim poučený a riadne oboznámený so systémom zhromažďovania odpadu, s bezpečnostnými a hygienickými zásadami a nutnosťou dodržiavať tento prevádzkový poriadok a zásady bezpečnosti pri práci.
   Zodpovedný pracovník:
•	je priamo podriadený zodpovednému vedúcemu,
•	zodpovedá za poriadok, čistotu a stav zhromažďovacieho miesta,
•	je osobne prítomný počas prevádzkovej doby,
•	zodpovedá za roztriedenie odpadov podľa druhu a uloženie v zhromažďovacom mieste,
•	osobne sa podieľa na dotrieďovaní odpadov za účelom maximálneho vytriedenia druhotných surovín,
•	zodpovedá za hospodárne využitie kontajnerov na odpad, resp. skladovacích plôch,
•	zodpovedá za riadne uzamknutie zhromažďovacieho miesta a areálu eko dvora
•	vedie evidenciu odpadov

    Vedenie evidencie odpadov v eko dvore:

    Prevádzkovateľ (zodpovedný pracovník) zariadenia vedie evidenciu o odpadoch podľa:
-	§ 9 ods. 1 Vyhlášky MŽP 283/2001 formou „evidenčného listu odpadu“     
-	§ 10 ods. 1 a 2 Vyhlášky MŽP 283/2001 formou „hlásenia o vzniku odpadu a nakladaní s ním“, (tlačivo sa spracuje za kalendárny rok a zasiela sa okresnému úradu v Trnave odboru starostlivosti o životné prostredie a Recyklačnému fondu.
-	§ 10 ods. 3 Vyhlášky MŽP 283/2001 formou „hlásenia o vzniku odpadu a nakladaní s ním“ (tlačivo sa spracuje za kalendárny štvrťrok a zasiela sa Okresnému úradu v Trnave odboru starostlivosti o životné prostredie a Recyklačnému fondu do desiateho dňa nasledujúceho po mesiaca po uplynutí kalendárneho štvrťroka)

   V prípade porušenia podmienok Prevádzkového poriadku alebo zákona, je obsluha eko dvora ako i zodpovedný vedúci oprávnený rozhodnúť o neprevzatí odpadu. 

V Jaslovských Bohuniciach, dňa 30.6.2015

                                                                        

                                                                                  Božena Krajčovičová
                                                                                         starostka obce